rlitschk/wikidir huggingface dataset:
De Hidatsa, ok Minitari oder Gros Ventres of the Missouri nömmt, sünd en noordamerikaansch Indianervolk ut de Sioux-Spraakfamilie. De Stamm hett an den böveren Missouri River tüschen Heart River un Little Missouri River in halfpermanent Dörper leevt. De Hidatsa weern en sesshaft Volk, dat in rund Hütten mit eerdbedeckten Daaken wahnen dee. Se hebbt Mais, Bohnen un Körbs (Squash) anbaut un bedreeven Pöttgeree. Mit Utnahm vun den Tabakanbau, de mit anner Stammen hannelt wurr, leeg de gesamte Feldarbeit bi de Fruen. De Mannlüüd gungen dorgegen up de Jagd up den Bison un anner Grootwild up dat Grasland un gungen up den Kriegspadd. De soziale Organisatschoon vun de Hidatsa de nah Öller afstuuft Kriegerbünde umfaaten dee, deren Liddmaatschap per Koop erwurben wurr. Buterdem geev dat verscheeden Clans un sozial Sellschoppen. Dat Verarven passeer up de Moders Lien. As bi anner Plainsstammen ok weer de Sünnendanz de wichtigst Zeremonie, de ok en Sülvstfolterung as Inholt harr. De Spraak vun de Hidatsa is an' engsten mit de Spraak vun de Absarokee verwandt, mit de se vör de historsch Tiet vereenigt weern. Kulturell weern se ähnlich as de Mandan, en Ergevnis vun mehr as 200 Johren fortdüern un freedlich Gemeenschap. In den letzt Johren
Helga Nordhausen (* 12. Januar 1929 in Bremen; † 9. September 2012) weer en düütsch Schrieverin, de vör allen up Plattdüütsch schreev. Se hett in tallriek Lesungen hör Vertellsels un dormit de plattdüütsche Spraak bekannt maakt. Se leevt in de Oortsdeel Eiße vun de Gemeend Schweringen in de Samtgemeende Graafschop Hoya in’ Landkreis Nienborg/Werser in Neddersassen. Riskier mol wat, frei di. Geschichten ut Hoya un ümto. Beläwt un upschräben von Helga Nordhausen. Selbstverlag, Hoya 1987, 74 S. Ut schier Schandudel. Geschichten ut Hoya un ümto. Belävt un upschrüben von Helga Nordhausen. Zeitgeist Verlag, Hoya 1991, 78 S. Riskier mol wat, frei di. Geschichten ut Hoya un ümto. Arends, Bruchhausen-Vilsen 1994. Sneidjefidel. Arends, Bruchhausen-Vilsen 1994, 78 S., ISBN 3-924515-03-4 Ut schier Schandudel. Geschichten ut Hoya un ümto. Arends, Bruchhausen-Vilsen 1994, 78 S., ISBN 3-924515-02-6 Traute Dittmann: Helga Nordhausen, Autorin im Hoyaer Land. In: Zwischen Hunte und Weser 37 (1999) List vun plattdüütschen Schrieverschen Helga Nordhausen in den Katalog vun dat INS „40 Jahre Fördergemeinschaft Grafschaft Hoya“ im Filmhof gefeiert. Reichlich bewegte Vergangenheit. Artikel van’ 15. September 2009 up kreiszeitung.de Doodsmitdeelen mit Bild
Roxy Music is en Artrock-Band, de 1971 in London grünnd wurr. Roxy Music wurr 1971 vun Bryan Ferry, Andy Mackay un Brian Eno in London grünnd. Nahdem de Oorbesetten um den Slagtüüchspeeler Paul Thompson un Graham Simpson an' Bass wieder maakt wurr, funnen Roxy Music ib dat ehmalg Liddmaat vun de Band The Nice, David O’List, en naamhaften Gitarristen, de aber all wenig Maand later de Band nah Spannungen mit Thompson weer verlaaten hett. Sien Nahfolger wurr Phil Manzanera, de Roxy Music tovör all as Roadmanager ünnerstütt harr. In disse Besetten wurr dat eerste Album, Roxy Music, produzeert vun Pete Sinfield, inspeelt, dat in' Juni 1972 rutkeem un in de britisch LP-Charts all Platz 10 recken dee. En eerste Single, Virginia Plain, keem in' August 1972 ok in de engelsch Charts un reck Platz 4. Rik Kenton harr för de Upnahmen to disse Single all Graham Simpson an' Bass aflööst, doch bleev dit ok sien eenzig Wark mit Roxy Music. Sien Nahfolger, John Porter, hett denn mit de Band up de nächst Upnahmen, de Single Pyjamarama as ok dat Album For Your Pleasure mitwarkt. In' Juni 1973 hett Brian Eno in' Striet mit Bryan Ferry de Band verlaaten un hett
Dit Woort hett noch annere Bedüden: kiek dorför ünner Moorenn (Leendaal). Moorenn is en Dörp in de Gemeen Jörk in’n Landkreis Stood, Neddersassen. Moorenn liggt glieks achtern Diek op de rechte Sied von de Eest in de Masch. De Naveröörd sünd Hoov un Königriek in’n Noorden, Neefeld in’n Noordoosten, Rübk in’n Süüdoosten, Buxthu un Neeland in’n Süden un Eestbrügg in’n Westen. 1607 hett de Familie Schult anfungen, de Eestborg to boon. Moorenn hett von 1885 bet 1932 to’n Kreis Jörk tohöört (vörher to dat Amt Jörk). 1932 is dat denn Deel von’n Landkreis Horborg worrn. Mit de Gemeenreform in Neddersassen an’n 1. Juli 1972 is de Oort denn aver wedder von Horborg na’n Landkreis Stood wesselt un Deel von de Gemeen Jörk worrn. In’n Tweten Weltkrieg sünd 38 Soldaten ut Moorenn fullen oder vermisst. -30. Juni 1972: Hans Oehms Moorenn is evangeelsch-luthersch präägt un höört to dat Kaspel von de Martini-Kark in Eestbrügg. För de Kathoolschen is de St.-Maria-Kark in Buxthu tostännig. En en Denkmaal för de Fullenen von Moorenn ut de twee Weltkrieg’ steiht in Eestbrügg. De Schützengill Eestbrügg un Ümgegend, bi de ok Moorenn bihöört, is 1612 grünnt worrn. In Moorenn liggt de Obstbauversuchsanstalt, de 1935 grünnt worrn
Moorenn (hoochdüütsch Moorende) is en Dörp in de Gemeen Leendaal in’n Landkreis Oosterholt, Neddersassen. Dat Dörp Moorenn liggt in’t Düvelsmoor. De Naveröörd sünd Nee Mooringen in’n Noorden, Seehusen in’n Noordoosten, Wörpdörp un Grasbarg in’n Süüdoosten, Worphusen in’n Süüdwesten un Lüninghusen in’n Westen. Moorenn is 1778 as findörpsche Moorkolonie grünnt worrn. An’n 1. April 1937 is Moorenn Deel von de Gemeen Worphusen worrn un an’n 1. März 1974 tohoop mit Worphusen bi de Gemeenreform in Neddersassen denn Deel von de Gemeen Leendaal. In’n Eersten Weltkrieg sünd 14 Soldaten ut Moorenn fullen oder vermisst. Moorenn is evangeelsch-luthersch präägt un höört to dat Kaspel Grasbarg. En Denkmaal för de Fullenen von Moorenn ut den eersten Weltkrieg steiht in Worphusen. Moorenn liggt an de Kreisstraat 36, de in’n Noordoosten in de K 10 münnt un in’n Süüdwesten in de Landsstraat 153. http://www.denkmalprojekt.org/2008/lilienthal-worphausen_II_wk1_ns.htm C. H. Jansen: Statistisches Handbuch des Königreichs Hannover. 1824, Sied 414: http://books.google.de/books?id=tG0AAAAAcAAJ&pg=PA414 Friedrich W. Harseim, C. Schlüter: Statistisches Handbuch für das Königreich Hannover. 1848, Sied 135: http://books.google.de/books?id=eOI-AAAAcAAJ&pg=PA135 http://www.gemeindeverzeichnis.de/gem1900/gem1900.htm?hannover/osterholz.htm http://www.verwaltungsgeschichte.de/osterholz.html
As Lymphopenie (Lymphozytopenie) warrt en Mangel an Lymphozyten in’t Blood betekent. Lymphopenien künnt dör Viren över en Infekschoonskrankheit, dör rore Krankheiten vun’t Immunsystem, böösordige Ännern vun’t Knakenmark oder dör eenige immundepressive Heelmiddels, as se to’n Bispeel bi eenige Chemotherapien bruukt warrt, utlöst warrn. Ok Lüüd, de ünner AIDS lieden doot, hebbt en Mangel an Lymphozyten, wat in den Fall de T-Zellen bedrapen deit. Wieter kann en Lymphopenie ok as Naklapp vun en extrem hoge Strahlenlast optreden, as dat to’n Bispeel bi de Oppers vun de Katastrooph vun Tschernobyl beobacht worrn is. Dör en Lymphopenie stiggt wegen de sietere Tall an Lymphozyten dat Risiko, en Virusinfekschoon to kriegen. En Hypothees ut jüngere Tiet, de vun Forschers vun’t Scripps Research Institute in Kalifornien opstellt worrn is, beseggt, dat Lymphopenien mööglicherwies ok an’t Vörkamen vun Autoimmunkrankkheiten bedeeligt sünd. En Nawies dorför gifft dat aver noch nich. Rheuma-Online över Lymphopenie Pressemelln vun’t Scripps Research Institute
Eekdorp is en Dörp in de Gemeen Grasbarg in’n Landkreis Oosterholt, Neddersassen. Dat Dörp Eekdorp liggt in’t Düvelsmoor dicht bi de Wörp. De Naveröörd sünd Wörpdörp in’n Noorden, Wilstermoor in’n Noordoosten, Smalenbeek in’n Oosten, Huxfeld in’n Süüdoosten, Grasdörp in’n Süden un Grasbarg in’n Westen. Eekdorp is 1753 as 3,5 Kilometer lang Stratendörp un findörpsche Moorkolonie grünnt worrn. Dat weer na Wörpdörp dat twete Dörp, dat von Findörp grünnt worrn is. De Naam kummt von’n Eekbarg, wat en ole Düün is, de an de Wörp liggt un op de Eken wüssen. De eersten Moorsiedlers in Eekdorp hebbt op’n Eekbarg wahnt. Bi 1818 is de Eekdörper Windwöhl boot worrn, de denn 1933, en Tied, nadem de Oort elektrischen Stroom kregen harr, afreten worrn is. De Törf, den se in Eekdorp graven hebbt, is över de Wörp un later över de Kleenbahn Bremen–Tarmst aftransporteert worrn. In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Moorvaagdie Grasdörp in dat Amt Otterbarg tohöört un von 1852
Rübk oder Rüb (hoochdüütsch Rübke) is en Dörp in de Gemeend Vosshusen in’n Landkreis Horborg. Bi Rübk höört ok de Öörd Finkenriek un Nincoperdiek bi. Rübk liggt in’n Oosten von Oolland in de Masch. Dat is binnen den Landkreis Horborg de Oort, de opwiedst in’n Noorden liggt. Dat Dörp liggt an’n Noordrand von de Naturschuulrebeden Moor bi Buxthu un Moorgördel. De Naveröörd sünd Neefeld in’n Noordoosten, Vosshusen in’n Süüdoosten, Öbergünn in’n Süden, Buxthu in’n Süüdwesten un Moorenn in’n Noordwesten. Rübk kummt 1335 as Redbeke toeerst in de Oorkunnen vör. De Naam kummt von de Wöör Reet un Beek, de sik mit de Tied afslepen hebbt. Von 1885 bet 1932 hett Rübk to’n Kreis Jörk tohöört (vörher to dat Amt Jörk) un is denn Deel von’n Landkreis Horborg worrn. Mit de Gemeenreform in Neddersassen to’n 1. Juli 1972 in Neddersassen is Rübk denn Deel von de Gemeen Vosshusen worrn. In’n Eersten Weltkrieg sünd 22 Soldaten ut Rübk fullen oder vermisst un in’n Tweten 15. Bi de Stormflood 1962 weer Rübk ok swoor drapen. Dat Water keem von twee Sieden, von Neefeld un von Eestbrügg, un de Hüüs stünnen bet ünner’t Dack ünner Water. Veel Veh is verdrunken un ok een Minsch.
De Bundsautobahn 26 (Afkört BAB 26 oder A26) is en Autobahn mit veer Fohrbahnen in Hamborg un Neddersassen. Von de fiev plaanten Afsneed is opstunns een Stück von 10,5 km trech. Wenn de Autobahn ganz trech is, schall se 50 km lang wesen un von de A 20 (ok eerst plaant) bi Drochters bet na de A 7 in Hamborg (bi Moorborg) lopen. De A 26 schall denn vör allen ok Verkehrslast von de B 73 wegnehmen, de twüschen Stood un Hamborg faken temlich dicht is. Mit den eersten Afsnidd, de twölv Kilometer lang is un bet achter de Lüh reckt, hebbt se 2002 anfungen. De Afsnidd weer 2008 trech un de eerste Verkehr is testwies von’n 5. August bet to’n 5. September 2008 över de Autobahn freegeven worrn. An’n 4. Oktober 2008 is de Autobahn denn fierlich an’n Verkehr övergeven worrn. Nadem de Autobahn eerst noch wedder för letzte Arbeiden dicht weer, hebbt se ehr denn an’n 23. Oktober 2008 kumplett un op Duur freegeven. De Autobahn geiht twüschen Stood un Ottenbeek an de Kant von Geest un Oollanner Masch in de B 73 (in de Richt na Cuxhoben) över. De Straten na Ottenbeek, Stood un de B 73
Dat ohmsche Gesett beschrifft den proportschonalen Tosamenhang twüschen den Spannungsaffall U {\displaystyle U} un den elektrischen Stroom I {\displaystyle I} , de dör sünnere elektrische Leiders bi kunstante Temperatur fleten deit. Nöömt is dat Gesett na Georg Simon Ohm, de dissen Tosamenhang in sien Book Die galvanische Kette, mathematisch bearbeitet in’t Johr 1826 to’n eersten mol beschreven hett. Mathemaatsch warrt de Proportschonalität vun de Stroomstärk I un de Spannung U för de Definitschoon vun de Grött vun’n elektrischen Wedderstand bruukt, de mit dat Formelteken R betekent warrt: R = U I = c o n s t . {\displaystyle R={\frac {U}{I}}=\mathrm {const.} } Man, dat Ohmsche Gesett drückt mehr ut as blots en Definitschoon: Wichtig is sünners de Punkt, dat de Wedderstand veelfack keen Funkschoon vun U oder I is, tomindst in en sünner’t Rebeet vun de Stroomstärk oder de Spannung, in dat en „ohmsch Verhollen“ (linear elektrischen Wedderstand, d. h. Ohmsch Wedderstand) gellt. Man kann den Wedderstand ok bi en nich-ohmsch Systemverhollen as Proportschoon U/I defineeren, aver denn warrt disse Grött afhangig vun U, wat to’n Bispeel in Verstärkerschaltungen utnütt warrt. Faken warrt hier aver de differentielle Wedderstand bruukt, de den Tosamenhang twüschen en lütte Spannungsännern ΔU un de
Neebachenbrook (hoochdüütsch Neubachenbruch) is en Dörp in de Gemeen Stinst in’n Landkreis Cuxhoben, Neddersassen. Neebachenbrook liggt in’t Moor un in’n Westen von dat Dörp is de Beerster See. De Naveröörd sünd Stinst in’n Noordoosten, Mittelsnohn in’n Oosten, Maurismaur in’n Süüdoosten, Ankloh in’n Süüdwesten, dat Süderenn von Steenau in’n Westen un Ooldbachenbrook in’n Noordwesten. Neebachenbrook is 1755 as Moorkolonie mit 20 Steden grünnt worrn. In de Franzosentied von 1810 bet 1813 weer dat Deel von’n Kanton Oterndörp. Na de Franzosentied hett dat denn bet 1852 jüst as vörher to’n tweten Stand von dat Land Hadeln tohöört. 1852 is de Oort Deel von dat Amt Oterndörp worrn 1885 von’n Kreis Hadeln. Von 1932 bet 1977 leeg dat in’n Landkreis Land Hadeln un keem 1977 denn to’n Landkreis Cuxhoben. Neebachenbrook is bi de Gemeenreform in Neddersassen to’n 1. Juli 1972 mit de Gemeen Stinst tohoopleggt worrn. Neebachenbrook is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Dat Wapen von de Gemeen wiest op blauen Grund ünnern en sülvern Maand, de tonimmt, en dubbelten sülvern Balken un dor op
Curt Carl Alfred von Bardeleben (* 4. März 1861 in Berlin; † 31. Januar 1924 ok dor) weer en düütsch Schachspeler un Schachtheoretiker vun dat 19. Johrhunnert. He weer ok Journalist. He entstamm en old Madeborger Adelsgeslecht un weer de Söhn vun Richard von Bardeleben (1821–1896), Direkter vun dat Literarisch Bureaus vun dat königlich Preußisch Staatsministerium, un vun Anna Wilhelmy (1836–1903). Bardeleben hett in eerst Ehe an‘ 13. September 1902 in Schöneberg bi Berlin Hedwig Beyer (* 24. Juni 1870 in Eibenstock; † 10. Juni 1959 in Bischofswerda) heiraadt. Disse Ehe wurr all nah en Johr an‘ 19. Dezember 1903 in Berlin weer schett. De tweet Ehe gung he an‘ 18. April 1906 in Schöneberg mit Katharina Kastenmayer (* 8. Februar 1875 in Osterhofen; † .....) in. Ok disse Ehe hull blots en paar Maand. Sien darte Fru weer af 12. Februar 1907 in Berlin Elisabeth Böhncke. Ok disse Ehe wurr schett. Bardeleben hett en groot Vermögen aarvt, vun dat he bequem leven kunn. So hett he sück blots mit dat Schachspeel befaat. Bardeleben sien Öllern trucken vun Berlin nah Weimar, wo Bardeleben sien Abitur makt hett. He hett dat Schachspeel mit teihn Johren lernt un gull noch wiels sien
Günter Harte (* 26. September 1925 in Hamborg; † 10. März 2012 in Börnsen) weer en plattdüütschen Schriever. Harte is 1925 as Söhn von en Steendrucker in Hamborg boren un in de Sillemstraat in Eimsbüttel opwussen. In’n Tweten Weltkrieg is de Familie 1943 utbummt worn. 1944 hett Harte denn dat Abitur maakt un is as Soldaat na de Marine kamen. Na’n Krieg hett he an de Universität Hamborg Germanistik studeert. 1953 warrt he Schoolmeester un 1964 Schoolbaas in Bardörp. 1981 is he in Pension gahn. Von 1960 bet 1997 weer he bi Hör mal ’n beten to aktiv un hett von 1977 bet 2008 en Kolumne bi dat Hamborger Avendbladd hatt. Günter Harte weer toeerst mit Johanna Harte (boren Clausen) verheiraadt un hett, nadem sien Froo 1991 doodbleven weer, later Ute Harte heiraadt. He harr vier Söhn un een Dochter. 1978 hett Harte den Quickborn-Pries kregen un 1998 de Biermann-Ratjen-Medaille. Spegelschören. Verlag von de Fehrs-Gill, Wellingsbüttel 1964 Scharp un sööt. (mit Teeknungen von Wilhelm Hartung), Verlag von de Fehrs-Gill, Wellingsbüttel 1970, ISBN 3-87-849000-1 Nu hör to un luster mol. Heitere und besinnliche Vertelln. Quickborn-Verlag, Hamborg 1976, ISBN 3-87651-051-1 Lebendiges Platt. Ein Lehr- und Lesebuch. Quickborn-Verlag, Hamborg 1977, ISBN 3-87651-057-0 Hamborg
Rahden is en Dörp in de Gemeen Loomst in’n Landkreis Cuxhoben, Neddersassen. Rahden liggt dicht bi’n Westerbarg mit dat Naturschuulrebeed Westerbarg un dat bövere Hockmöhlener Beekdaal. Dör den Oort flütt de Hockmöhlener Beek. De Naveröörd sünd Heeßel un Wohlenbeek in’n Noordoosten, Hockmöhlen in’n Süüdoosten, Iserbrook un Loomst in’n Süden, Mittelsnohn un Nordahn in’n Westen un Varrel un Brökelbeek in’n Noordwesten. Bi Rahden liggt de Steenaben, wat en oold Steengraff von de Noordsche Megalitharchitektur is. Rahden harr fröher en Klooster von Zisterzienser-Nunnen up den Westerbarg, dat denn 1255 na Himmelpoorten ümtrocken is. In dat 15./16. Johrhunnert harr de Oort aver noch en Kapell, de St. Andreas todacht weer. In de Franzosentied von 1810 bet 1813 weer dat Deel von de Mairie Loomst in’n Kanton Bremervöör. Na de Franzosentied hett dat denn bet 1852 jüst as vörher to de Böörd Loomst binnen dat Amt Bremervöör tohöört. Bi de Verwaltungsreform 1852 is de Oort in dat Amt Bremervöör bleven, 1859 denn aver Deel von dat Amt Oosten worrn. 1885 keem dat an’n Kreis Neehuus. Von 1932 bet 1972 leeg dat denn in’n Landkreis Land Hadeln un keem 1972 to’n Landkreis Cuxhoben. Rahden is 1929 mit de Gemeen Hockmöhlen tohoopleggt worrn un 1972 denn
De Steenaben is en Megalith-Steengraff von de Noordsche Megalitharchitektur op’n Westerbarg bi Rahden (Gemeen Loomst, Neddersassen). Dat is en Ganggraff, dat von de Form her en Trapez billt un sik good hollen hett. Von de veer Decksteen von de Kamer sünd vondaag dree nableven. Op acht Draagsteen un een Ennsteen an dat brede Enn (de annere fehlt) liggt noch dree grote Decksteen. De veerte liggt tweibraken in’n Süüdoost-Deel von de Kamer. Dat is good to kennen, dat de Draagsteen en beten na binnen nüült. En Lück in de Midd von de Langsied na Süüdwesten hen kenntekent den Togang. De Steenaben liggt al siet dat 19. Johrhunnert in dissen Tostand as Ruin. Afsehn von en Rullsteenplaaster in de Kamer gifft dat keen Funnen, de mit dat Graff verbunnen sünd. Hery A. Lauer: Archäologische Wanderungen II. Landkreis Cuxhaven. Verlag Hery A. Lauer, Angerstein 1979, ISBN 3-922541-08-9, S. 100 Steenaben. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 40′ N, 9° 5′ O
De Westerbarg is en Barg op dat Rebeed von Rahden, twüschen de Öörd Rahden, Loomst, Mittelsnohn, Nordahn, Varrel un Heeßel in’n Noorden von de Gemeen Loomst in Neddersassen. De Barg is jüst as de Wingst, de von’n Westerbarg in’n Noorden to sehn is, en Ennmorään ut dat Warthe-Stadium von de Saal-Iestied. Op’n Westerbarg wasst en Mischholt. De höögste Punkt is de Georgenhöögd, de 66 Meter över Normalnull hoog is. Op’n Westerbarg hett de Hockmöhlener Beek sien Born. Merrn in’t Holt liggt dat Steengraff Steenaben un en Steengoorn, in den so 106 Findlings to sehn sünd.
De Deeldruck oder Partialdruck is de Druck, de in en Mischen ut ideale Gasen de enkelten Gaskomponenten toordent warrt. De Deeldruck is de Druck, den de enkelte Gaskomponent in dat vörliggen Volumen utöven de, wenn keen annere Komponent bedeeligt weer. In de Meteorologie gifft dat den Begreep Dampdruck as Synonym för den Deeldruck vun’t Water in de Luft. In en Gasmischen as de Luft is de Kaak- oder de Kondensatschoonstemperatur vun en Gaskomponent (in dissen Fall to’n Bispeel de Waterdamp) de, de den Deeldruck vun de Komponent toordent is – nich den Samtdruck. In de Meteorologie warrt de ok as de Daupunkt betekent. In de Biologie un in de Medizin hebbt vör allen de Suerstoff- un Kohlendioxiddeeldrück gröttere Bedüden. Bruukt warrt hier de Begreep ok de Kunzentratschoon vun Gasen in Lösen betogen, as to’n Bispeel in’t Blood oder in’t Water. Mit Deeldruck is dorbi de Druck vun’t Gas meent, de mit de vörliggen Kunzentratschoon in Lösen (an en dachte oder wohrhaftige Grenzflach vun Gas un Fletigkeit) in en Diffusionsgliekgewicht steiht. Dat Henry-Gesett beschrifft in’n Groten de Proportschoon vun de Delldrück in de Gasphaas in Afhangigkeit vun de enkelten Stoffkunzentratschonen in de fletigen Phaas. De Deeldruck warrt jümmer denn ansteed vun
Königriek (hoochdüütsch Königreich) is en Dörp in de Gemeen Jörk in’n Landkreis Stood, Neddersassen. Königriek liggt in de Masch glieks achtern Eestdiek un höört to Oolland. Dat liggt an de Grenz na dat Bundsland Hamborg. De Naveröörd sünd Kohlenhusen un Achterbraak in’n Noorden, Leeswig un Cranz in’n Noordoosten, Rübk in’n Süüdoosten, Hoov un Eestbrügg in’n Süden un Jörk in’n Westen. Vör 1885 weer Königriek in’t Amt Jörk, hett denn bet 1932 to’n Kreis Jörk höört un is denn Deel von’n Landkreis Stood worrn. Königriek is mit de Gemeenreform in Neddersassen an’n 1. Juli 1972 Deel von de Gemeen Jörk worrn. In’n Eersten Weltkrieg sünd 30 Soldaten ut Königriek fullen oder vermisst. Königriek is evangeelsch-luthersch präägt un höört to dat Kaspel von de Martini-Kark in Eestbrügg. För de Kathoolschen is de St.-Maria-Kark in Buxthu tostännig. In Königriek steiht en Denkmaal för de Fullenen ut den Eersten Weltkrieg. Königriek liggt an de Kreisstraat 39, de in’n Noordoosten na Cranz löppt un in’n Süüdwesten na Eestbrügg. Bi Eestbrügg drippt de K 39 op de Landsstraat 140, över de Königriek mit Jörk, Hoov un Neefeld verbunnen is. De Brügg över de Eest, de Deel von de L 140 is, is 1875 boot worrn. De
Aflaat (lat. indulgentia) is en Begreep ut de röömsch-kathoolsche Karkenlehr. Dor is dat Utgeven vun en Gnaad mit meent. So, as de kathoolsche Karken dat hüdigendags sehn deit, könnt dor blot de Strafen mit aflaten weern, de de Karken in düt Leven vunwegen de Sünn utspraken hett, man de Sünn sülvst kann dör en Aflaat nich vergeven weern. Um en Aflaat to kriegen mütt de Kathoolschen normolerwiese en fraam Wark doon, as t.B. en Wallfohrt maken, oder se mütt en Karken oder en Karkhoff besöken oder en sunnerlich Gebeed spreken. Vörutsett warrt ok, dat se na de Bicht gaht, an de hillge Kommunion deel nehmt un en Gebeed „in de Meenung vun den Paavst“ spreekt. Den Aflaat kann en Kathoolschen nich blot for sik sülms, man ok for dat Seelenheil vun en Doden kriegen. For so en Aflaat is en Karkenbehöörd tostännig. De maakt mit den so nömmten Aflaatbreef klaar, dat mit den Aflaat allens na Vörschrift lopen is. In’t Middeloller weer de Bruuk upkamen, for en Aflaat Geld to betahlen. Sunnerlich in de Tied vun de Renaissance hefft de Lüde sik dör den Aflaat nich blot vun de Karkenstraaf, man, so verstunnen se dat dormols, ok vun de Schuld,
Loodkup is en Dörp in de Gemeen Jörk in’n Landkreis Stood, Neddersassen. To Loodkup höört ok de Oort Achterdiek to. Loodkup liggt as Stratendörp in de Masch von Oolland (twete Miel). De Naveröörd sünd Jörk in’n Noorden, Eestbrügg in’n Oosten, Neeland in’n Süüdoosten, Dammhusen in’n Süden, Hornborg in’n Süüdwesten, Neekark in’n Westen un Mittelskark in’n Noordwesten. Loodkup is in de Tied von de Hollerkolonisation grünnt worrn un is een von de -koop-Öörd. De Oort weer vör 1885 Deel von dat Amt Jörk un weer denn in’n Kreis Jörk. 1932 is dat an’n Landkreis Stood kamen. Loodkup is mit de Gemeenreform in Neddersassen an’n 1. Juli 1972 Deel von de Gemeen Jörk worrn. In’n Eersten Weltkrieg sünd 33 Soldaten ut Loodkup fullen oder vermisst un in’n Tweten 57. -30. Juni 1972: Hinrich zum Felde Loodkup is evangeelsch-luthersch präägt un höört to dat Kaspel von de Matthias-Kark in Jörk. En Denkmaal för de Fullenen ut Loodkup un Jörk ut de twee Weltkrieg’ steiht op’n Karkhoff Jörkerfell. De Schüttenvereen Loodkup, Achterdiek un Ümgegend is 1951 grünnt worrn. De Freewillige Füürwehr hett sik in’n November 1934 grünnt, vördem harr dat al en Plichtfüürwehr geven. Loodkup liggt an Kreisstraat 38, de över Westerloodkup un Achterdiek
De Sülv -bossel oder -bössel in Naams vun Öörd kummt von buristalda. Dat sett sik tohoop ut de twee Delen buri (Buur) un stalda (Stell, Steed), dat bedüüdt also anners nix as en Steed, an de Buurhööv weren. Disse Öörd liggt vör allen in en Rebeed in Noorddüütschland, dat von Heid in’n Noorden bet Rinteln in’n Süden un von Demost in’n Westen bet Lümborg in’n Oosten. För Bispelen kiek bi Bossel un Bössel. Koort mit de bossel-Öörd op Plattmakers.de (plattdüütsch/hoochdüütsch)